हिमालय एक्सपिडिसन प्रालिले एक दशक अघिदेखि निरन्तर सञ्चालन गर्दै आएको ‘तेञ्जिङ हिलारी एभरेस्ट म्याराथन’ को अन्तर्राष्ट्रिय चर्चा बढी छ । म्याराथन सुरु हुनु एक साता पहिलेदेखि नै एक दर्जनभन्दा बढी प्रतिष्ठित अन्तर्राष्ट्रिय सञ्चारमाध्यमका सञ्चारकर्मीहरू नाम्चे र सगरमाथाको आधारशिविरमा छन् । आयोजक संस्था हिमालय एक्सपिडिसनका अध्यक्ष विक्रम पाँडे भन्छन्, “हामीले यस म्याराथनलाई अन्तर्राष्ट्रियस्तरमा नेपालको बढी चर्चा हुने कार्यक्रमको शीर्ष स्थानमा उभ्याउन सफल भएका छौं ।” विदेशीको आकर्षणले आउँदा वर्षहरूमा यो प्रतियोगिता झनै भव्य हुने उनको अनुमान छ ।
